Porciunkulė

Porciunkulė (, 'dalelytė') – nedidelė koplyčia, esanti Italijoje, centriniame Umbrijos regione, Asyžiaus miesto papėdėje, dedikuota Švč. Mergelei Marijai, Angelų Dievo Motinai. Porciunkulė garsėja savo atlaidais, ypatingais tuo, kad suteikiami kiekvienų metų konkrečią dieną vien tiktai Porciunkulės koplyčioje. Rugpjūčio 2-ąją atlaidus galima pelnyti visose parapinėse ir pranciškonų bendruomenių bažnyčiose visame pasaulyje.Porciunkulė – tyro atleidimo vandens šaltinis vaticannews.va 2020-07-30Švč. Mergelė Marija, Angelų Karalienė – Porciunkulės atlaidai bernardinai.lt 2024-08-02

 Istorija 

Koplyčia stovėjo ant nedidelio žemės sklypelio (), priklausančio benediktinų ordinui iš Monte Subasio. Vėliau vietovės pavadinimas prigijo pačiai bažnytėlei. Ji buvo prastos būklės, apleista.

Pagal bažnytinę tradiciją, 1209 m. koplyčią savo rankomis atstatė šv. Pranciškus Asyžietis. Ši vieta tapo gimstančio pranciškonų vienuolių ordino judėjimo centru. 1216 m. koplyčiai buvo suteikta visuotinių atlaidų privilegija. Vėliau toje vietoje, kur stovėjo Porciunkulės koplyčia, buvo pastatyta didelė Marijos Angelų Karalienės bazilika, apgaubianti pačią koplyčią. Ši po  šventojo mirties buvo tapusi jo kulto ir piligrimystės vieta. 1569 m. popiežiaus Pijaus V užsakymu virš Porciunkulės pastatyta bazilika, kuri galutinai baigta tik 1679 m.

Pasak legendos, Porciunkulės koplyčią popiežiaus Liberijaus (352–366) laikais pastatė atsiskyrėliai iš Juozapato slėnio. Jie ten saugojo atsigabentas Mergelės Marijos relikvijas. Ta pati legenda byloja, kad koplyčia 516 m. atiteko  šv. Benediktui Nursijiečiui. Ji buvo žinoma kaip Juozapato slėnio Dievo Motina arba Angelų Motina.

 Šaltiniai 

 Nuorodos 

 Oficiali svetainė

Kategorija:Italijos koplyčios